OSNOVNA ŠKOLA VRGORAC,

VRGORAC

KLASA: 003-11/20-01/15

URBROJ: 2195-216-20-06

U Vrgorcu, 22. 10. 2020.

 **POZIV NA TESTIRANJE**

 **TESTIRANJE KANDIDATA** u postupku natječaja za radno mjesto učitelja informatike, na neodređeno nepuno radno vrijeme 20 sati tjedno, koji je objavljen dana 12. 10. 2020. na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Osnovne škole Vrgorac, Vrgorac, www.os-vrgorac.skole.hr u rubrici pod nazivom „ZAPOŠLJAVANJE“.

 **održat će dana 27. 10. 2020. godine, s početkom u 10 sati,**

 **u Osnovnoj školi Vrgorac, u školskoj knjižnici.**

* 9 sati i 45 minuta - Dolazak i utvrđivanje identiteta i popisa kandidata
* 10 sati - Pisana provjera (testiranje).

 Na testiranje se pozivaju slijedeći kandidati:

|  |  |
| --- | --- |
| Redni broj | Prezime i ime kandidata |
| 1. | ANDREA FEKERE |
| 2. | ŽELJANA GUJINOVIĆ |

Ako kandidat ne pristupi testiranju u navedenom vremenu ili pristupi nakon vremena određenog za početak testiranja, ne smatra se kandidatom natječaja.

**PRAVILA TESTIRANJA:**

Pisana provjera kandidata obavit će se putem testiranja.

Kandidat je dužan ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata. Kandidati su dužni pridržavati se svih epidemioloških uputa te cijelo vrijeme imati masku na licu.

Testiranju ne može pristupiti kandidat koji ne može dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidatima Povjerenstvo će podijeliti testove kandidatima.

Po zaprimanju testa kandidat je dužan vlastoručno upisati ime i prezime u za to označenom mjestu na testu. Test se piše isključivo kemijskom olovkom. Previđeno vrijeme trajanja testa je 30 min.

Pravni izvori za procjenu kandidata su: Zakon o odgoju i obrazovanju u osnovnoj i srednjoj školi, Pravilnik o tjednim radnim obvezama učitelja i stručnih suradnika u osnovnoj školi, Pravilnik o napredovanju učitelja i Pravilnik o načinima postupcima i elementima vrednovanja učenika u osnovnoj i srednjoj školi

Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati s ostalim kandidatima.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Rezultat testiranja i poziv kandidatima na razgovor (intervju) Povjerenstvo će objaviti na web stranici Osnovne škole Vrgorac, Vrgorac, [www.os-vrgorac.skole.hr](http://www.os-vrgorac.skole.hr) u rubrici pod nazivom „ZAPOŠLJAVANJE“, podrubrici „POZIV KANDIDATIMA NA RAZGOVOR I RANG LISTA KANDIDATA“.

 Poziv za testiranje objavljen je dana 20. listopada 2020. na mrežnoj stranici Osnovne škole VRGORAC, Vrgorac, www.os-vrgorac.skole.hr u rubrici pod nazivom „ZAPOŠLJAVANJE“, podrubrici „POZIV KANDIDATIMA NA TESTIRANJE“.

 POVJERENSTVO ZA VREDNOVANJE KANDIDATA